6 priedas
Tiekėjų kvalifikacijos reikalavimai 
IV kategorija – FAIS ir susijusių sistemų vystymo, priežiūros ir analizės paslaugos


	Eil. Nr.
	
Reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	
	

	
	TIEKĖJO PERSONALO, AR JŲ VADOVAUJANČIO PERSONALO IŠSILAVINIMAS IR PROFESINĖ KVALIFIKACIJA 

	1.
	Tiekėjas turi turėti ar gali pasitelkti sutarties vykdymui kvalifikuotus specialistus, jeigu specialisto kvalifikacija atitinka toms pozicijoms keliamus reikalavimus, reikalingus pirkimo sutarties vykdymui. 

· Tiekėjo siūlomas specialistas turi atitikti visus vienai pozicijai keliamus reikalavimus. 
· Tiekėjas gali paslaugoms teikti siūlyti tą patį specialistą kelioms kompetencijų sritims, jeigu specialisto kvalifikacija ir profesinė patirtis atitinka kiekvienai kompetencijai keliamus reikalavimus.
· Kiekvienas specialistas turi gebėti gerai rašyti, kalbėti, suprasti lietuvių ir (arba) anglų kalbą, bei kurti techninę dokumentaciją anglų kalba (ne žemesnis kaip B2 lygis pagal Europass kalbų pasą). 

	Pateikiama:
1. Vadovo arba jo įgalioto asmens pasirašytas siūlomų Specialistų sąrašas, parengtas pagal Pirkimo sąlygų X priede pateiktą formą;
2. Kilus abejonėms Perkančioji organizacija turi teisę paprašyti Tiekėjo pateikti papildomus dokumentus, patvirtinančius atitikimą šiam reikalavimui, t. y., pateikti užsakovų atsiliepimus apie specialistą (pateikiant atsiliepimą turi būti pateikiamas trumpas vykdyto projekto aprašymas, pasiekti rezultatai, specialisto vaidmuo projekte). 


Perkančioji organizacija pasilieka teisę be išankstinio įspėjimo susisiekti su Užsakovu.

Pateikiamos skaitmeninės dokumentų kopijos.


	
· Jeigu paraišką/pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumų.

· Subtiekėjai  - jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	1.1.
	Ne mažiau kaip 1 vyresnysis Back-end  inžinierius (angl. Senior Back-end Engineer), (sutarties vykdymo metu gali būti reikalinga iki 2 FTE šios kompetencijos specialistų), kurie: 
1) Per pastaruosius 3 (trejus) metus iki paraiškos pateikimo termino pabaigos specialistas turi būti sukaupęs ne mažiau kaip 24 (dvidešimt keturių) mėnesių profesinę darbo patirtį*:
- kuriant, vystant ar modernizuojant informacines sistemas naudojant .NET, Java arba lygiavertes technologijas;
- dirbant su reliacinėmis duomenų bazėmis ir SQL bei kodo versijų valdymo priemonėmis, automatizuotu testavimu ir CI/CD procesais.

2) Per pastaruosius 3 (trejus) metus iki paraiškos pateikimo termino pabaigos specialistas turi būti vykdęs bent 1 informacinės sistemos kūrimo, vystymo  ar modernizavimo projektą*, kuriame:
- kūrė ar vystė integracijas tarp informacinių sistemų, naudodamas API, servisus ar kitas lygiavertes integravimo technologijas;
- kūrė ar vystė backend komponentus ir (ar) servisus;
- dirbo su naudotojų autentifikavimo, prieigos valdymo ar audito funkcionalumu.

* Tiekėjas gali pateikti informaciją apie vieną ar kelis projektus, jeigu bendrai pateikta informacija pagrindžia visų šiame reikalavime nurodytų kompetencijų ir patirties atitiktį.
	Pateikiama 2 punkte nurodyti dokumentai.
	· Jeigu paraišką/pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumų.

Subtiekėjai  - jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	1.2.
	Ne mažiau kaip 1 Vyresnysis verslo analitikas (angl. Senior Business Analyst), kuris:  
1) Per pastaruosius 3 (trejus) metus iki paraiškos pateikimo termino pabaigos specialistas turi būti sukaupęs ne mažesnę kaip 24 (dvidešimt keturių) mėnesių profesinę darbo patirtį* vykdydamas informacinių sistemų kūrimo, vystymo ar modernizavimo projektuos, kuriuose:
- vykdė veiklos analizę; 
- rengė funkcinius ir (ar) integracinius reikalavimus;
-modeliavo veiklos procesus naudodamas BPMN ir (ar) UML notacijas;
- rengė sistemų integravimo ir sąveikos specifikacijas (pvz., REST API, OpenAPI, SOAP ar kitų lygiaverčių sąsajų specifikacijas).
* Tiekėjas gali pateikti informaciją apie vieną ar kelis projektus, jeigu bendrai pateikta informacija pagrindžia visų šiame reikalavime nurodytų kompetencijų ir patirties atitiktį.
	Pateikiama 2 punkte nurodyti dokumentai.
	· Jeigu paraišką/pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumų.

Subtiekėjai  - jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	
	PASTABOS: 
Jei specialisto nurodoma sutartis (projektas) pradėtas vykdyti anksčiau nei likus XX metams (kaip nurodyta reikalavime) iki paraiškos pateikimo termino pabaigos, bet užbaigta per vertinamus XX metus (kaip nurodyta reikalavime), tokia sutartis (projektas) yra laikomas tinkamu ir priimtinu.

Specialistų patirtis vertinama pagal įgyvendintus projektus, sutartis ar darbo sutartis. Nesumuojamos vienu metu vykdytų projektų / sutarčių / darbo sutarčių trukmės. Darbo patirtis skaičiuojama sumuojant projektų / sutarčių / darbo sutarčių trukmes mėnesiais iki atitinkamo metų skaičiaus – nepilno mėnesio patirtis užskaitoma kaip pilno mėnesio patirtis.



1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose nustatyta pasiūlymų vertinimo tvarka. 
2. Tiekėjų kvalifikacijos patikslinimai / papildymai / paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“.

